DEMCO ซิลลิ่ง 2 วันติด-นิวไฮรอบ 8 เดือน คาดเก็งฯครึ่งปีหลังคว้างานใหม่เพียบ-หุ้นต่ำบุ๊ก
DEMCO ซิลลิ่ง 2 วันติด-นิวไฮรอบ 8 เดือน คาดเก็งฯครึ่งปีหลังคว้างานใหม่เพียบ-หุ้นต่ำบุ๊ก
DEMCO ซิลลิ่ง 2 วันติด-นิวไฮรอบ 8 เดือน คาดเก็งฯครึ่งปีหลังคว้างานใหม่เพียบ-หุ้นต่ำบุ๊ก
28 พ.ค. 2563

ผู้สื่อข่าวรายงานว่า  บริษัท เด็มโก้ จำกัด (มหาชน) หรือ DEMCO ณ เวลา 15.16  น. อยู่ที่ระดับ 3.22 บาท บวก 0.44 บาท หรือ 14.18% ด้วยมูลค่าซื้อขาย 42.86 ล้านบาท ราคาหุ้นพุ่งชนซิลลิ่ง 2 วันติด และทำนิวไฮในรอบ 8 เดือนโดยเทียบตั้งแต่หุ้นทดสอบระดับ 3.22 บาท เมื่อวันที่ 11 ก.ย.62  คาดเก็งกำไรอผนธุรกิจเด่น และราคาหุ้นต่ำกว่ามูลค่าหุ้นทางบัญชีที่ระดับ 6.30 บาท

อนึ่งก่อหน้านี้  นายพงษ์ศักดิ์ ศิริคุปต์ กรรมการผู้จัดการ DEMCO เปิดเผยว่า แม้จะมีสถานการณ์การแพร่ระบาดไวรัสโควิด-19 แต่ DEMCO ยังคงเดินหน้าขยายงานตามแผนที่วางไว้ทั้งในส่วนของการประมูลงานภาครัฐและเอกชน ซึ่งหลังจากการเข้ารับงานจาก กฟภ.ในครั้งนี้ ทำให้มีงานในมือรอรับรู้รายได้ (Backlog) เพิ่มขึ้นเป็น 3,574 ล้านบาท
นอกจากนี้ในช่วงที่เหลือของปีนี้ คาดว่าจะมีงานใหม่ๆ ของภาครัฐออกมาอย่างต่อเนื่อง โดยจะมีการเปิดประมูลงานมูลค่ารวมประมาณ 50,000 ล้านบาท เช่น งานของการไฟฟ้าฝ่ายผลิตแห่งประเทศไทย (กฟผ.) คาดจะมีออกมาประมูล 40,000 ล้านบาท  กฟภ.คาดจะมีงานออกมา 7,000 ล้านบาท และงานย้ายงานสายไฟฟ้าลงใต้ดินประมาณ 3,000 ล้านบาท
ซึ่งบริษัทมีความพร้อมเข้าร่วมประมูลงานและมีโอกาสได้งานใหม่เพิ่มเติม ซึ่งจะช่วยผลักดันผลการดำเนินงานของ DEMCO ในปี 63 นี้เข้าสู่โหมดการเติบโตรอบใหม่ตามแผนจากการขยายการลงทุนโครงสร้างพื้นฐานของภาครัฐ